text: Lirekassefestival i Ribe
  23 april 2015 kl. 18.24
  Fredag mødes 50 lirekasse-entusiaster fra hele norden på gaden med deres 25 lirekasser.
  
  Hvert forår afholder Nordiske Lirekassevenner festival i en dansk købstad, og i år vil Ribe summe af lirekassemusik.
  Hovedparten af musikanterne kommer fra Danmark, men man kan også møde repræsentanter fra Norge, Sverige og Tyskland.
  De Nordiske Lirekassevenner forsøger at holde liv i de gamle traditioner, som startede med krigs invalider fra krigen mod Tyskland i 1864. Invaliderne forsøgte med lirekassen at skaffe til dagen og vejen med de penge de kunne samle ind. Et usselt liv. men dog bedre end fattiggården, der var samfundets eneste andet tilbud.
  Tilladelserne til at spille gik i arv fra far til søn og fik først sin afslutning i 1970-erne. da et endeligt socialforlig indførte Folkepensionen.
  Det er Ribes lokale lirekassemand Allan Kosegarten, som har været koordinator for dette års festival, og Allan & Else Marie vil være at finde i gaderne med deres smukke lirekasse.
  Se TV SYD kl. 22.25
  
  